Agisight/tyv-rus-200k huggingface dataset:
Тувинский: Бир катап ажык чугаа үезинде ол меңээ, кажан кыдат коммунистерниң кара-бажыңынга он сес чыл хоругдаттырып турда, аңаа улуг айыыл чаңгыс эвес удаа кыжанып турган дээн чүве.
Русский: Как-то раз во время непринужденной беседы он рассказал, что за время восемнадцатилетнего пребывания в застенках у китайских коммунистов ему не раз угрожала серьезная опасность.
Тувинский: Ооң бодунуң амы-тынынга кыжаныг дугайында чугаа чоруп тур боор деп бодаан мен.
Русский: Я подумал, что речь идет об угрозе его собственной жизни.
Тувинский: Ынчалза-даа кандыг айыыл дугайында чугаалаанын айтырарымга, демги лама: “Кыдаттарга энерел сеткилдиг болурун чидириптери” деп харыылаан чүве.
Русский: Но когда спросил, о какой опасности он говорит, монах ответил: «Утратить чувство сострадания к китайцам».
Тувинский: Ол ону айыыл деп санаар болган!
Русский: Он считал это опасностью!
Тувинский: А бистиң хөй кезээвис, килең бисти маадырлар кылып каар-даа дег, ол азы өске чылдак ужун хорадаанывысты чугаалааш, чоргаараар ийик бис.
Русский: Большинство из нас испытывали бы гордость, рассказывая, как мы разозлились по тому или иному поводу, как будто гнев делает нас героями.
Тувинский: База бир лама-биле аажок эп-найыралдыг турган бис, Друкпа-кагью чаңчылының талалакчызы кижи чүве.
Русский: Мы были очень дружны с одним ламой – приверженцем традиции Друкпа-кагью.
Тувинский: Бис удаа-дараа көржү бээр, бот-боттарывысты кыжырыыр арганы черле халас эрттирбес турдувус.
Русский: Мы часто виделись и никогда не упускали случая подшутить друг над другом.
Тувинский: Бир катап мен ламадан ооң сүлде-сүзүк дуржулгазының дугайында айтырган мен.
Русский: Однажды я спросил ламу о его духовном опыте.
Тувинский: Ламаның чугаалааны-биле, кажан ол аныяк оол турда, ооң башкызы аңаа белеткел практиказын – Будда, ооң Өөредии болгаш сүлде-сүзүктүглер ниитилелинге чүс муң катап шөйүлдүр чыдып тейлээшкин кылыр сен деп айыткан чүве-дир.
Русский: Лама рассказал мне, что, когда он был юношей, его учитель велел ему выполнить подготовительную практику – сделать сто тысяч простираний Будде, его Учению и духовному сообществу.
Тувинский: Эртен эрте болгаш орай кежээ ол чыдып тейлээшкиннерни лама оол узуну ооң дурт-сыны-биле дең чавыс калбак ыяшка кылыр ужурлуг турган.
Русский: Рано поутру и поздно вечером он должен был выполнять эти простирания на низком помосте, длина которого равнялась его росту.
Тувинский: Башкызы кожа өрээлге караңгыда даяан кылып турган.
Русский: Учитель медитировал в темноте в соседней комнате.
Тувинский: Ону мегелеп, ол чыдып тейлеп турар кижи кылдыр бодазын дээш, мээң таныыр кижим идиктери-биле калбак ыяшты соктап турган.
Русский: И, чтобы обмануть его и заставить думать, будто он простирается, мой знакомый стучал башмаками по помосту.
Тувинский: Хөй чылдар эрткенде, башкызы кызыл дустай бергенде, ол лама куйга улустан оспак даяан кылып турган.
Русский: Многие годы спустя, уже после «ухода» учителя, этот лама медитировал в уединении в пещере.
Тувинский: Башкызының аңаа үр үеде көргүзүп келгени өндүр-улуг буянныын ол хенертен сактып келгеш, ыглап бадырыптып, карааның чаштарын тудуп шыдавайн барган.
Русский: Вдруг он вспомнил великую доброту, которую проявлял его учитель долгие годы, расплакался и не мог унять слез.
Тувинский: Ол барык-ла меделин оскунупкан, а оон арыг чырык байдалын көрүп эрткеш, ону үр үеде практикалаан.
Русский: Он почти лишился чувств, но потом пережил состояние ясного света и практиковал его в течение длительного времени.
Тувинский: Сөөлзүредир, элээн каш даяанны чедимчелиг кылган соонда, ол лама бодунуң эрткен төрүмелдерин тода сактып кээр арганы чедип алган.
Русский: Позже, после ряда успешных медитаций, этот лама обрел способность ясно помнить свои прошлые жизни.
Тувинский: Чурттап эрткен улустан дыңнааным бо чугаалар мени сорук киирипкен.
Русский: Эти услышанные из первых уст рассказы вдохновили меня.
Тувинский: Амгы үеде будда байдалын чедип аарынга чоок практикажылар бары чугаажок.
Русский: Сегодня, безусловно, есть практикующие, которые близки к тому, чтобы достичь состояния будды.
Тувинский: Ындыг кижилер-биле ужуражылгалар бисти сорук киирип, шиитпирлиивисти күштелдириптер.
Русский: Встречи с этими людьми вдохновляют нас, придают нам решимости.
Тувинский: Оларның ачызында өөредиг шуудай бээр.
Русский: Благодаря им учение оживает.
Тувинский: Ылап-ла ынчалдыр сүлде-сүзүктүглер ниитилели практикажыларга хоргадал чедип аарынга дузалаар өттүнер үлегер-чижекти берип турар.
Русский: Именно так духовное сообщество дает практикующим примеры для подражания, которые помогают им обрести прибежище.
Тувинский: Үстүнде санап адаан үш тургузукчу кезек – Будда, медереп минниишкин байдалдары, ол байдалдар дугайында өөредиг болгаш сүлде-сүзүктүглер ниитилели – алыс ужуру-биле, мурнунда кылып турганыңар бүгү чүве-биле деңнээрге, хилинчек-човалаңның төнчүзүн нургулайында салып шыдаар даштыкы байдалдар ол-дур.
Русский: Три вышеперечисленные составляющие – Будда, состояния осознания, учения об этих состояниях и духовное сообщество – суть те внешние факторы, которые способны положить конец страданию в большей степени, чем всё то, что вы делали прежде.
Тувинский: Ындыг-даа болза, буддистер олардан аас-кежик хайырлаар дилег кылбас.
Русский: Однако буддисты не обращаются к ним с просьбой даровать счастье.
Тувинский: Кажан Өөредигни практикага ажыглап турда, аас-кежии ынчан кээр.
Русский: Счастье приходит, когда Учение применяется на практике.
Тувинский: Будда бисти алыс шын хоргадалды канчап тып алырынга, Өөредигни канчаар практикалаарынга өөредип турар.
Русский: Будда учит нас, как найти истинное прибежище, как практиковать Учение.
Тувинский: Ынчалза-даа кол харыысалга силерге, ону силерниң канчаар ажыглап турарыңарга онаажыр.
Русский: Но основная ответственность лежит на вас, на том, как вы сами его применяете.
Тувинский: Хилинчек-човалаңдан болгаш чавыс билиглиг боорундан хостуг ылап шын сүлде-сүзүк байдалының үндезинин салыр дизе, дараазында практиканы сагыыр херек.
Русский: Для того чтобы заложить основы истинно духовного состояния, свободного от страданий и ограниченности, нужно придерживаться следующей практики.
Тувинский: Он чедимче чок чорук-херекти тодарадып алыр (2-ги эгеде “Хуу хосталырының мөзү-шынарын” көр).
Русский: Определить десять негативных действий (см. «Нравственность личного освобождения» в главе 2).
Тувинский: Он чогумчалыг чорук-херекти тодарадып алыр (чедимче чоктарынга удурланышкак).
Русский: Определить десять позитивных действий (противоположных негативным).
Тувинский: Биргилеринден чайлап, ийигилерин боттандырар.
Русский: Избегать первых и совершать вторые.
Тувинский: Хуу хосталырының мөзү-шынары: практиканың деңнелдери.
Русский: Нравственность личного освобождения: уровни практики.
Тувинский: Аңгы-аңгы кижилерниң сагылдар сагыыр шинээзи дөмей эвес.
Русский: Способность соблюдать обеты у разных людей неодинакова.
Тувинский: Ынчангаш Будда мөзү-шынар практиказының элээн каш деңнелин тодарадып бижээш, арттырып каан.
Русский: Поэтому Будда оставил описание нескольких уровней практики нравственности.
Тувинский: Хуу хосталырының мөзү-шынарының дугайында чугаалаар болза, хүрээде эвес, а аал-оранында чурттап орар анаа улусту боттарының аал-оранын ламалаар дээш каапкан улустан аңгылаар херек.
Русский: Если говорить о нравственности личного освобождения, то следует различать мирян, которые живут дома, а не в монастыре, и людей, оставивших свой дом ради монашества.
Тувинский: Бир эвес амыдыралыңар дургузунда өйүн сагып шыдаар болзуңарза, аал-ораныңарны каапкаш, лама апарып болур силер.
Русский: Если вы способны в течение всей жизни соблюдать умеренность, то можете оставить дом и принять монашество.
Тувинский: А бир эвес бодуңарда ындыг шинек бар бе деп билбес, ынчалза-даа тодаргай сагылдар хүлээп аарынга белен болзуңарза, анаа кижиниң ол азы өске сагылдарын хүлээп ап болур силер – чок-ла болза бүгү амыдыралыңарда, чок-ла болза чаңгыс хүнде.
Русский: Если же вы не чувствуете в себе таких способностей, но готовы следовать определенным обетам, вы можете принести те или иные обещания мирянина – либо на всю жизнь, либо даже на один день.
Тувинский: Мөзү-шынарның артык талалары.
Русский: Преимущества нравственности.
Тувинский: Бүгү шажын-чүдүлгелерниң сагыл четтиргеннериниң амыдыралындан хөй дөмей чүүлдерни тып ап болур: өйүн билири, мөргүлдер болгаш даяан кылырда чүткүлдүү, өскелерге бараан болуру.
Русский: В монашеской жизни всех религий можно найти много общих черт: умеренность, усердие в молитвах и медитациях, служение другим.
Тувинский: Христиан бүзүрээннер өөредилге, кадык камгалалы, ачы-дуза чедирилгези талазы-биле ындыг бараан болуушкунга онза чүткүлдүг хамаарылгалыг.
Русский: Христианское духовенство особенно ревностно относится к такому служению в областях образования, здравоохранения, благотворительности.
Тувинский: Буддийжи ламаларның мында өөренип алыр чүвези бар.
Русский: Буддийским монахам здесь есть чему поучиться.
Тувинский: Хуу хосталырының мөзү-шынарының практиказы, сагыл четтирген-даа, анаа-даа кижиниң күзел ханарынга чедирер.
Русский: Практика нравственности индивидуального освобождения, монашеская либо мирская, ведет к удовлетворенности.
Тувинский: Ынчалдыр, чижээлээрге, ламалар тодаргай чемненир чурумнуг болур: эвээш эртенги чем, оон чиик дүштеки чем, оон ыңай кандыг-даа чем чивес.
Русский: Так, например, монахи придерживаются определенной диеты: скудный завтрак, затем легкий обед и больше никакой еды.
Тувинский: Олар: “Мен бо азы өске чем чиийн” деп негээр эргези чок.
Русский: Они не имеют права требовать: «Я хочу съесть то-то и то-то».
Тувинский: Хүннү бадыр оларга берип турар чемни чиир ужурлуглар.
Русский: Они обязаны принять ту пищу, которую им подадут в течение дня.
Тувинский: Буддийжи ламаларның вегетариан чем чиири (эът аймаа чивези) мырыңай албан эвес: оларга чүнү-даа берген болза, чиирлер.
Русский: Буддийские монахи – вовсе не обязательно вегетарианцы: они едят всё, что им доступно.
Тувинский: Ол дээрге чогум чүнүң-биле чемнениринче сагыш салырын соксадыр арганы бээр күзел ханарының чаңчыктырылгазы-дыр.
Русский: Это тренировка удовлетворенности пищей, позволяющая перестать беспокоиться по поводу того, чем именно питаться.
Тувинский: Анаа улус база, кандыг-бир онза чем чиирин оралдашпайн, бир-ле дөмейлешкек чүүлдү практикалап болур.
Русский: Нечто подобное могут практиковать и миряне, не настаивая на том, чтобы есть что-то особенное.
Тувинский: Бай-даа болзуңарза, бодуңарның кадыыңарга хора чедирбейн чыткаш, ядыы кижиниң чииринден хөйнү чиптериңер кандыг-ла болду.
Русский: Даже если вы богаты, то вряд ли съедите больше, чем съедает бедняк, не причинив вреда собственному здоровью.
Тувинский: Чүге дээрге бай-даа, ядыы-даа улустуң хырыннары шуут дөмей-ле болгай.
Русский: Ведь желудки у богатых и у бедных абсолютно одинаковы.
Тувинский: Хеп-сынга хамаарыштыр алырга, эр-даа, кыс-даа ламалар чүгле чаңгыс түү хептиг чоруур.
Русский: Что касается одежды, то у монахов и монахинь лишь одно одеяние.
Тувинский: Ийиги түү хеп алыр дизе, лама кижи, шак ол хеп өске-бир кижиге база деңге хамааржып боорун биле тура, өске ламаның чөпсүнген йөрээлин алыр ужурлуг.
Русский: Чтобы получить еще один комплект одежды, монах должен заручиться благословением другого монаха, отдавая при этом себе отчет в том, что это дополнительное одеяние в равной степени принадлежит кому-то другому.
Тувинский: Улуг үнелиг хеп кедип болбас бис.
Русский: Мы не можем носить дорогую одежду.
Тувинский: Кыдат коммунистерниң халдап кирериниң мурнунда эр-кыс ламалар ынчаар кеттинип-даа чораан, а ол чүүл будалырынга, бодун мегелээринге чедирер турган.
Русский: До вторжения китайских коммунистов монахи и монахини, бывало, поступали так, и это приводило к развращенности и самообману.
Тувинский: Ол утказы-биле, ындыг бак аажы-чаңның когун үскен дээш, кыдат коммунистерге өөрүп четтирер ужурлуг-дур бис!
Русский: В этом смысле мы можем быть признательны китайским коммунистам за то, что они положили конец подобным непотребствам!
Тувинский: Ындыг янзылыг улуг негелде чогу хеп-сынга күзел ханганының практиказын көргүзер.
Русский: Такого рода непритязательность представляет собой практику удовлетворенности одеждой.
Тувинский: Хеп-сын шилип аарда, элээн биче сеткилдиг апарганы-биле, анаа улус ол практиканы эдерип болур.
Русский: Миряне могут следовать ей, просто став немного скромнее в выборе одежды.
Тувинский: Ол-ла чүүл каасталгаларга база хамааржыр.
Русский: То же относится и к украшениям.
Тувинский: Салаа бүрүзүнге-ле бир билзектен хөйнү сугары – ол-даа хөлүн эрттир чүве-дир оң!
Русский: Носить больше, чем по кольцу на каждом пальце, – это, конечно, слишком!
Тувинский: Чүгле акшазы хөй болгаш, аъш-чем, хеп-сын болгаш каасталгаларже хөйнү чарыгдаар улустуң ындыг чаңын уткалыг деп көөрү шын эвес.
Русский: Неправы те, кто видит смысл в том, чтобы тратить больше на еду, одежду и украшения только потому, что у них больше денег.
Тувинский: Ядыы улустуң эмнээшкини болгаш өредилгези дээш хөйнү бергениңер дээре.
Русский: Лучше отдайте больше на лечение и образование бедных людей.
Тувинский: Ол болза албадалдыг социализм эвес, а эки тура-биле энерел сеткил-дир.
Русский: Это не социализм по принуждению, а добровольное сострадание.
Тувинский: Ламалар ол ышкаш боттарында бар чурттаар чери дээш сеткили ханар ужурлуг.
Русский: Монахам также надлежит довольствоваться тем жилищем, которое они имеют.
Тувинский: Оларга каас-коя бажыңнарга чурттаарын чөпшээревес.
Русский: Им не позволяется жить в роскошных домах.
Тувинский: Ону чурттаар чери дээш күзел ханары дээр.
Русский: Это называется удовлетворенностью жилищем.
Тувинский: Анаа амыдыралыңарга база, эки, оон-даа эки бажың азы квартира сүрүп, чаа, оон-даа чаа эт-сеп, чуртталганы таарымчалыг болдурар чүвелер садып аарындан ойталааш, ындыг янзылыг практиканы эдерип болур силер.
Русский: В мире вы можете придерживаться подобной практики, отказавшись от бесконечной погони за всё лучшим и лучшим домом или квартирой и от покупки всё новой и новой мебели и предметов комфорта.
Тувинский: Аъш-чем, хеп-сын болгаш чурттаар черге хамаарылгаңарны база хынап көрүңер.
Русский: Проверьте также и то, как вы относитесь к пище, одежде и жилищу.
Тувинский: Хереглелдериңерни өйлээш, күзел ханар минниишкиниңерни быжыглап алыр силер.
Русский: Умерив запросы, вы укрепите свое чувство удовлетворенности.
Тувинский: Хосталып үнген энергияны даяан кылырынче, а ол ышкаш дөрткү болгаш үшкү Ачы-буянныг Алыс шыннар-биле харылзаалыг берге айтырыглар шиитпирлээринче углаптыңар.
Русский: Высвободившуюся энергию направьте на медитацию, а также на решение проблем, связанных с четвертой и третьей Благородными Истинами.
Тувинский: Ынчалдыр күзел ханыышкыны даяан кылыры болгаш киришпестээринге хөөннүү деп адаар чүүлдүң үндезини апаар.
Русский: Так удовлетворенность становится основой для действия, которое называют склонностью к медитации и отстраненности.
Тувинский: Материалдыг бар чүвевис дээш сеткил ханар ужурлуг бис, чүге дээрге ол албан кыдыра болур.
Русский: Нам следует довольствоваться тем, что мы имеем, в материальной сфере, ибо она неизбежно ограничена.
Тувинский: Ынчалза-даа сүлде-сүзүк талазы-биле эвес – аңаа кызыгаар чок өзүлде туруп болур.
Русский: Но не в духовной, где возможен безграничный рост.
Тувинский: Күзел ханмаан кижи бүгү Черни холга киирип-даа алгаш, Айга турисчи төп ээлексей бээри чугаажок.
Русский: Конечно, неудовлетворенный человек, заполучив всю Землю, непременно возжелает владеть еще и туристическим центром на Луне.
Тувинский: Ынчалза-даа кижиниң назыны кызыгаарлыг, ол ышкаш ооң эдилеп болгу дег чүвезиниң саны база кызыгаарлыг.
Русский: Однако жизнь человека имеет свои пределы, равно как и количество того, чем можно владеть.
Тувинский: Ынчангаш эң эгезинде бээр бар чүвези дээш сеткил ханганы дээре.
Русский: Поэтому лучше с самого начала довольствоваться тем, что есть.
Тувинский: Сыр дедир, энерел сеткил болгаш ажык-кончаа сүрбейн, өскелерге бараан боорунга хамаарыштыр кандыг-даа кызыгаарлашкын чок, бис маңаа бар чүвевис дээш сеткил ханмас ужурлуг бис.
Русский: Напротив, в том, что касается сострадания и альтруизма, никаких границ не существует, и здесь мы не должны удовлетворяться тем, что имеем.
Тувинский: А бис болганчок дедир кылыр бис: сүлде-сүзүк талазы-биле практика болгаш ооң түңнелдеринге хамаарыштыр кончуг улуг негелде чок болур, а материалдыг талазы-биле улам-на хөйнү күзээр бис.
Русский: Но мы часто поступаем наоборот: в духовной области бываем весьма непритязательны относительно практики и ее результатов, тогда как в материальной сфере хотим всё больше и больше.
Тувинский: Ол аразында көңгүс дедир болур ужурлуг.
Русский: Между тем должно быть совсем наоборот.
Тувинский: Материалдыг хереглелдерни кызыгаарлаар практика кижи бүрүзүнге, ол анаа улус аразында азы хүрээде чурттап турарындан хамаарылга чокка херек.
Русский: Практика ограничения своих материальных потребностей нужна каждому, независимо от того, живет он в миру или в монастыре.
Тувинский: Хуу хосталырының мөзү-шынарының практиказы кичээнгейниң болгаш бот-ханылаашкынның өзүлдезинге дузалаар.
Русский: Практика нравственности личного освобождения способствует росту внимательности и самоуглублению.
Тувинский: Бир эвес лама кижи ол азы өске күзенчиг эвес чорук кылырынга (дүжүнде безин) чоок апарган болза, ол “мени лама кижи мен, ынчанмас ужурлуг мен” деп билип турар.
Русский: Если монах близок к тому, чтобы совершить то или иное нежелательное действие (даже во сне), он понимает: «Я монах, мне не следует так поступать».
Тувинский: Кичээнгейлии бодунуң сөстерин болгаш чорук-херектерин дүшке безин силерни кагбас кылдыр ханы медереп билиринден тыптыр.
Русский: Внимательность проистекает из глубокого осознания своих слов и действий, не покидающего вас даже во время сна.
Тувинский: Бир эвес чемненип оргаш, агаарлап чорааш, анаа оожум олургаш, тургаш база оон-даа өске байдалдарда аажы-чаңыңарны үргүлчү медереп билип чоруур болзуңарза, быжыг медереп билген кичээнгейлииниң байдалын чедип алыр силер.
Русский: Если вы будете постоянно отдавать себе отчет в своем поведении за едой, на прогулке, когда вы просто спокойно сидите, стоите и так далее, вы достигнете состояния прочной осознанной внимательности.
Тувинский: Хуу хосталырының мөзү-шынарының практиказы чайгылыш чок болгаш шыдамык боорун кижизидеринге база дузалаар.
Русский: Практика нравственности личного освобождения способствует также воспитанию стойкости и терпеливости.
Тувинский: Будда шыдамык боорун кадыг-берге чурумнуг амыдыраарының дээди хевири деп турган: ооң ачызында нирвананы чедип ап болур.
Русский: Будда называл терпеливость высшей формой аскетизма: благодаря ей можно достичь нирваны.
Тувинский: Ламалар дөрт янзы чайгылыш чок болгаш шыдамык боорун көргүзер ужурлуг.
Русский: Монахи должны проявлять стойкость и терпеливость четырех разновидностей.
Тувинский: Бир кижи оларны кара туразында аажылап турар болза, олар шөлээн болгаш шыдамык артар ужурлуг.
Русский: Если кто-то помыкает ими, они должны оставаться невозмутимыми и терпеливыми.
Тувинский: Бир кижи оларже килеңнеп турар болза, олар харыызынга килеңневес ужурлуг.
Русский: Если кто-то гневается на них, они не должны гневаться в ответ.
Тувинский: Бир кижи оларны эттеп-соп турар болза, олар өжээнин албас ужурлуг.
Русский: Если кто-то бьет их, они не должны давать сдачи.
Тувинский: Бир кижи оларны дорамчылап азы берге байдалга таварыштырып турар болза, олар база ынчалдыр харыылавас ужурлуг.
Русский: Если кто-то оскорбляет их или ставит в затруднительное положение, они не должны отвечать тем же.
Тувинский: Ындыг практикалар шыдамык боорун быжыглаар.
Русский: Такие практики укрепляют терпение.
Тувинский: Бир эвес кижи анаа улус аразынга чуртталгазын каапкан, а ооң-биле кады өскелерге хора чедирип турар болза, ооң ажыл-чорудулгазының үнези чер албас-тыр.
Русский: Если человек оставил мирскую жизнь, но при этом причиняет вред другим, значит, его деятельность стоит немногого.
Тувинский: Дайынче безин үнүп турган тибет эр, кыс ламалар дугайында төөгүлер билдингир!
Русский: Известны истории о тибетских монахах и монахинях, которые даже отправлялись на войну!
Тувинский: Будданың кымга-даа болза хора чедирери лама кижиге бодаар аргажок чүве-дир деп чаңгыс удаа эвес өөредиглери бар турбуже, олар тулчуушкунче хөме кирип турганнар.
Русский: Они бросались в бой, несмотря на неоднократные поучения Будды о том, что причинять вред кому бы то ни было для монаха немыслимо.
Тувинский: Сүлде-сүзүк практиказы даштыкы чүвелер – аъш-чем, идик-хеп болгаш өске-даа ындыг янзылыгларынга хамаарышпас.
Русский: Духовная практика не касается внешних вещей – пищи, одежды и тому подобного.
Тувинский: Ол бистиң чүрээвиске, угаанывыска болдунар.
Русский: Она совершается в нашем сердце, в нашем уме.
Тувинский: «Ёзулуг өскерилгелер – иштиңерде, бүгү даштыкы чүүлдерни, олар кандыг турар-дыр, ол хевээр каавыт».
Русский: «Истинные перемены – внутри, оставь всё внешнее таким, как есть».
Тувинский: Бир эвес аажы-чаңыңар угаан биле чүрээңерде экижилгелер дугайында ылап-ла херечилеп турар болза – ол кончуг эки-дир.
Русский: Если ваше поведение действительно свидетельствует об усовершенствованиях в уме и сердце – это прекрасно.
Тувинский: А бир эвес силер чүгле сүлде-сүзүүңерниң чедиишкиннерин, чижээлээрге, хөй акша ажылдап алыр дээш, көзүлдүр делгеп турар болзуңарза, – ийи арынныы-дыр.
Русский: Но если вы лишь выставляете напоказ свои духовные достижения, чтобы, например, заработать побольше денег, – это лицемерие.
Тувинский: Буддизм практикалаары – бодунуң үзел-бодалын өскертири-дир.
Русский: Практиковать буддизм – значит изменить свое мировоззрение.
Тувинский: Анаа амыдыралдыг кижи, өске дириг амытаннарга сөс-биле азы чорук-херек-биле хора чедиреринден ойталаар деп күштүг, медерелдиг күзелге хаара туттургаш, бодунуң амыдыралынче ламалар практикаларын киирип ап болур.
Русский: Мирянин может включить в свою жизнь монашеские практики, исполнившись сильного, сознательного желания воздерживаться от того, чтобы словом или действием причинять вред другим существам.
Тувинский: Ол чүүл чайлаш чок келир физиктиг болгаш аас-сөс халдаашкыннарын шыдап эртеринге дузалаар шыдамыын ол кижиден негээр.
Русский: Это потребует от него терпения, которое поможет ему выдержать неизбежные физические и словесные нападки.
Тувинский: Дораан хөлүн эрттир бедидир шурай бээр оралдажыышкыннарга көөрде – оларда улуг баш муңгаш чүве, айыыл бар боор – чоорту сайзыраңгайжыыры оранчок дээре.
Русский: Постепенное совершенствование намного лучше, чем попытки сразу запрыгнуть слишком высоко – они несут в себе большой риск и опасность.
Тувинский: Эгезинде ниитилелче бодуңарның салыышкыныңарны киирип, Өөредигни практикалаңар.
Русский: Для начала делайте свой вклад в общество и практикуйте Учение.
Тувинский: Кажан четчир дуржулга чыып алганыңарда, лама апарып, улам ханы практика ажыглап шыдаар силер.
Русский: Когда вы накопите достаточный опыт, то сможете стать монахом и прибегнуть к более углубленной практике.
Тувинский: Лама практиказы анаа амыдыралдыг кижи практиказының немелдези болгаш уланчызы болур.
Русский: Монашеская практика является дополнением и продолжением мирской.
Тувинский: Эгелеп чоруурларга мээң черле сүмем – шыдамык боору.
Русский: Мой обычный совет начинающим – быть терпеливыми.
Тувинский: Бодуңардан хөлүн эрттир хөйнү манаваңар.
Русский: Не ожидайте от себя слишком многого.
Тувинский: Ак сеткилдиг хамааты, кижи ниитилелиниң төлептиг кежигүнү боору чүден-даа чугула.
Русский: Важнее всего быть честным гражданином, достойным членом человеческого сообщества.
Тувинский: Ханы идеяларга хаара туттурган силер бе азы чок бе – каяа-даа тургаш, анаа-ла эки кижи боору тоң чугула.
Русский: Прониклись вы глубокими идеями или нет – важнее просто быть хорошим человеком, где бы вы ни находились.
Тувинский: Бичии сорулга чедип алыр дээш, улуун херекке албайн барып болбас.
Русский: Не нужно жертвовать большей целью ради достижения меньшей.
Тувинский: Дорт-даа (амгы-даа), алыс ырак-даа үре-түңнелдерни кичээнгейге алыңар – экономикага дораан кээр ажык-орулганы бойдус камгалалы шинчилиг оон улуг хемчээлдиг хереглелдер-биле тудуш харылзаалыг кылдыр үнелээри эргежок чугула боору дег.
Русский: Принимайте во внимание как непосредственные результаты, так и отдаленные, – подобно тому, как сиюминутные прибыли в экономике необходимо оценивать лишь в неразрывной связи с более масштабными потребностями экологического характера.
Тувинский: Будданың Өөредииниң алыс утказын ийи домак-биле илередип болур деп катаптап чугаалаарынга ынак мен.
Русский: Я люблю повторять, что суть Учения Будды можно выразить двумя предложениями.
Тувинский: Кажан болдунар-ла болдур, өскелерге дузалаңар.
Русский: Помогайте другим, когда только возможно.
Тувинский: Бир эвес ол болдунмас болза, бети дизе өскелерге хора чедирбеңер.
Русский: Если это невозможно, по крайней мере, не причиняйте другим вреда.
Тувинский: Өскелерге хора чедиреринден ойталаары – мөзү-шынар дугайында өөредигниң практиктиг боттанылгазының бирги чадазының ужур-утказы ол-дур.
Русский: Воздержание от причинения вреда другим – вот
сущность первой ступени практического воплощения учений о нравственности.
Тувинский: Аъш-чем, хеп-сын болгаш чурттаар черге хандыкшылдарыңарны бодуңар медереп билиңер.
Русский: Отдавайте себе отчет в своих привязанностях к еде, одежде и жилищу.
Тувинский: Күзел ханарының лама практикаларын бодуңарның анаа амыдыралыңарга таарыштырып алыңар.
Русский: Приспособьте для своей мирской жизни монашеские практики удовлетворенности.
Тувинский: Аштавайн турарыңар, кедер хевиңер, чурттаар чериңер бары дээш сеткил ханыңар.
Русский: Будьте довольны тем, что вы не голодаете, что у вас есть что надеть и где жить.
Тувинский: Хосталы берген үеңерни берге айтырыгларны ажып эртер аргаңарны быжыглаар даяан кылырынга ажыглаңар.
Русский: Освободившееся время используйте для медитации, которая укрепит вашу способность справляться с проблемами.
Тувинский: Өске улуска чорук-херектер-биле-даа, сөстер-биле-даа хора чедирер шиитпирлиг хөңнүңер чогун бодуңарга кижизидип алыңар.
Русский: Воспитывайте в себе решительное нежелание причинять вред другим, как поступками, так и словами.
Тувинский: Силерни хомудадыпканы, дорамчылапканы азы сопканы хамаан чокка-даа.
Русский: Неважно, обидели вас, задели, оскорбили или ударили.
Тувинский: Дуза чедирери.
Русский: Оказание помощи.
Тувинский: Практикаңарны өске дириг амытаннарга хора чедирбезинге үндезилеп алгаш, долгандыр турар улусче сагыш салыр чүткүлдү бодуңарга сайзырадып шыдаптар силер.
Русский: Положив в основу своей практики непричинение вреда другим существам, вы можете начать развивать в себе стремление заботиться об окружающих.
Тувинский: Хуу хосталырының мөзү-шынарынга чөленгеш, силер ам бодуңарның килеңиңерни болгаш өске-даа ындыг янзылыг сеткил-сагыжыңарны контрольдап өөрени берген силер.
Русский: Опираясь на нравственность личного освобождения, вы уже научились контролировать свой гнев и другие подобные чувства.
Тувинский: Ынчангаш өскелерге дузалап база оларның чаагай чоруу дээш бараан болуп эгелеп шыдаар силер.
Русский: И теперь можете начать учиться помогать другим и служить их благу.
Тувинский: 2-4 эгелерде тодарадып бижээн практикалар (бодунуң амыдыралынга он хоралыг нүгүлдү (чедимче чок чорук-херекти) болдурбазы, дөрт Ачы-буянныг Алыс шынны билип аарының оруун дамчыштыр хилинчек-човалаңның хемчээлин, ооң тыптып кээр чорудулгазын болгаш ону соксадырының аргаларын угаап бодаары база эрте бээр сеткил ханыышкыннарындан лама кижиниң ойталаарын анаа амыдыралга таарыштырары) сайзыралдың, ийиги чадазы – Улуг Хөлгениң (Махаяна) мөзү-шынарынга эргежок чугула баштайгы негелделерни тургузар.
Русский: Практики, описанные в главах 2 – 4 (исключение из своей жизни десяти негативных действий, осмысление масштабов страдания, процесса его возникновения и способов его прекращения путем постижения четырех Благородных Истин и приспособление монашеского отказа от преходящих удовольствий к мирской жизни), создают необходимые предпосылки для второй стадии развития – нравственности Большой Колесницы (Махаяны).
Тувинский: Ам силер чүгле долгандыр турар улуска хора чедирбейн турар эвес, харын оларга дуза чедирер талазы-биле улам делгем хүлээлгелерни бодуңарга ап турар силер.
Русский: Теперь вы не только не причиняете вреда окружающим, но и берете на себя более широкие обязанности по оказанию им помощи.
Тувинский: Өскелерге хора чедирбези – камгала практиказы, ынчаарга оларга дуза чедирер чүткүл – чорук-херек практиказы.
Русский: Непричинение вреда другим – защитная практика, тогда как стремление помогать им – практика действия.
Тувинский: Будданың Өөредии мөзү-шынарның үш деңнелиниң дугайында чугаалап турар: хуу хосталырының мөзү-шынары, өскелерже сагыш салыышкынның мөзү-шынары болгаш Тантра мөзү-шынары.
Русский: Учение Будды говорит о трех уровнях нравственности: нравственности личного освобождения, нравственности заботы о других и нравственности Тантры.
Тувинский: Өскелерже сагыш салыры дээрге Улуг Хөлгениң өөредии, ол деңнелдерниң ийигизиниң алыс ужуру азы бодхисаттваның мөзү-шынары болур.
Русский: Забота о других есть учение Великой Колесницы, сущность второго из этих уровней, или нравственность бодхисаттвы.
Тувинский: Ол ышкаш бо эгеге көөр чүүл-дүр.
Русский: Это также предмет настоящей главы.
Тувинский: Амыр-дыш бербес бергедээшкиннерниң үнелииниң дугайында.
Русский: О ценности неурядиц.
Тувинский: Өскелерге дузалаар чүткүлдү бодунга канчап сайзырадып аарыл?
Русский: Как развить в себе стремление помогать другим?
Тувинский: Бодун өске улусче сагыш салыр кылдыр угландырар дизе, чүнүң-даа мурнунда, олар-биле деңнээрге, бодунуң ужур-дузалыының, үнезиниң дугайында боданыр херек.
Русский: Чтобы нацелить себя на заботу о других людях, нужно, прежде всего, задуматься о своей значимости по сравнению с ними.
Тувинский: Тибетче Индиядан келген бир практика бар.
Русский: Существует практика, пришедшая в Тибет из Индии.
Тувинский: Ооң утказы – өске улус-биле ниити талалар дилээринде (деңнештиреринде), а оон бодунче кичээнгей салырын өске улусче кичээнгей салыры-биле солуурунда.
Русский: Она включает в себя поиск общего с другими (уравнивание) и затем – замещение сосредоточенности на самом себе сосредоточенностью на других.
Тувинский: Индий башкы Шантидева бодунуң “Бодхисаттва оруунуң дугайында сургаалынга” (Бодхичарья-аватара) деңнештирери болгаш бодунуң “менин” өскелерже эде угландырары деп практика чүл ол дээрзин тайылбырлап турар.
Русский: Индийский учитель Шантидева в своем «Наставлении о пути Бодхисаттвы» (Бодхичарья-аватара) объясняет, что такое практика равностности и переориентации своего «я» на других.
Тувинский: Ол сөзүглелди хөй тибет башкылар тайылбырлаан.
Русский: Этот текст комментировали многие тибетские учителя.
Тувинский: “Ёзулуг энерел сеткил чүгле эш-өөрүңер, өг-бүлеңер кежигүннери азы аар-берге байдалда турарларже эвес, бүгү медереп билип турар дириг амытаннарже нептерээр.
Русский: Подлинное сострадание распространяется на все чувствующие существа, а не только на ваших друзей, членов семьи или тех, кто находится в бедственном положении.
Тувинский: Энерел сеткилдиң практиказын эң-не долузу-биле шиңгээдип алыр дизе, бодунга шыдамык боорун кижизидип алыр херек.
Русский: Чтобы освоить практику сострадания во всей ее полноте, необходимо воспитать в себе терпение.
Тувинский: Бир эвес шыдамык боорунуң практиказы ылап-ла силерниң угааныңарга деткимче ап, ону өскертиптер болза, дайзыннарыңарны эки эш-өөрүңер болгаш харын-даа сүлде-сүзүк талазы-биле башкыларыңар кылдыр көрүп каап шыдаар силер” деп, Шантидева чугаалап турар.
Русский: Шантидева говорит, что если практика терпения действительно найдет отклик в вашем уме и изменит его, вы сумеете увидеть в своих врагах лучших друзей и даже духовных учителей.
Тувинский: Шыдамыын, чайгылыш чогун болгаш энерел сеткилди практикалаар кончуг эки арганы биске дайзыннарывыс берип турар.
Русский: Наши враги дают нам прекрасную возможность практиковать терпение, стойкость и сострадание.
Тувинский: Кижи угаанының чогумчалыг болгаш чедимче чок талаларының аразында чугаа хевирлиг кылдыр Шантидева ол дугайты дыка хөй эң бүзүрелдиг чижектерни киирип турар.
Русский: Шантидева приводит множество убедительнейших примеров этому в форме диалогов между позитивной и негативной сторонами человеческого ума.
Тувинский: Энерел сеткил болгаш шыдамык боорунуң дугайында ооң бодалдары меңээ, мээң бодумнуң практикамга хөй дузаны чедирген.
Русский: Его размышления о сострадании и терпении принесли много пользы и мне, для моей собственной практики.
Тувинский: Чүгле чаңгыс чижек бо-дур.
Русский: Вот лишь один пример.
Тувинский: Ынакшыл биле энерел сеткил практикалап турар кижиге дайзын – эң чугула башкыларның бирээзи.
Русский: Для того, кто практикует любовь и сострадание, враг – один из важнейших учителей.
Тувинский: Дайзының чок болза, шыдамык боорун практикалап шыдавас сен.
Русский: Если у тебя нет врага, ты не сможешь практиковать терпимость.
Тувинский: А шыдамыың чокта, энерел сеткилдиң идегелдиг үндезиннерин салып шыдавас сен.
Русский: А без терпимости не сумеешь заложить надежные основы сострадания.
Тувинский: Ынчангаш, энерел сеткилди практикалаар дизе, сеңээ өжээтен херек.
Русский: Поэтому, чтобы практиковать сострадание, тебе необходим недруг.
Тувинский: Сени дорамчылап, бастыр сагыштыг дайзын-биле үскүлежи берзиңзе, шыдамыын көргүзер үе дүжүп кээр.
Русский: Когда ты сталкиваешься с врагом, который вознамерился нанести тебе обиду, наступает время проявить терпимость.
Тувинский: Ындыг болганда, дайзын – шыдамык боору.
Русский: Следовательно, враг – источник практики терпимости.
Тувинский: Шыдамык боору – дайзын барының түңнели-дир.
Русский: Терпимость – результат существования врага.
Тувинский: Ынчангаш олар алыс ужуру-биле чылдагаан болгаш уржук боор-дур.
Русский: Итак, они суть причина и следствие.
Тувинский: Чугаалап кааны дег, “Бир эвес бир чүве өске чүведен үнер кылдыр ооң-биле харылзашкан болза, ооң үнүп кээп турар чүвезин хоралыг деп санап болбас: харын-даа ол чүве түңнелге дузалаар-дыр”.
Русский: И, как было сказано, «Если что-то связано с чем-то так, что оно от него происходит, нельзя считать пагубным то, от чего оно происходит: напротив, оно способствует результату».
Тувинский: Ындыг бодалдарга мөөңнелири силерге чайгылыш чок шыдамык боорун бодуңарга кижизидип аарынга дузалап шыдаар.
Русский: Сосредоточение на подобных размышлениях может помочь вам воспитать в себе непоколебимое терпение.
Тувинский: А ол чүүл, бодунуң ээлчээнде, кайгамчык улуг энерел сеткилди быжыктырарынга дузалаар.
Русский: А оно, в свою очередь, поможет развить чувство величайшего сострадания.
Тувинский: Ёзулуг энерел сеткил угаап бодаарынга үндезилеттинген.
Русский: Подлинное сострадание основано на размышлении.
Тувинский: А анаа энерел сеткил азы ынакшыл күзээшкиннер болгаш хандыгары-биле кызыгаарлаттынган болур.
Русский: Обычное же сострадание или любовь ограничены желаниями или привязанностями.
Тувинский: Кажан амыдыралыңар чиик болуп, бүгү чүве чогуп турда, силерге бот-мегеленир арга тыптып кээр.
Русский: Когда ваша жизнь легка и всё идет гладко, у вас появляется возможность для самообмана.
Тувинский: Ынчалза-даа ылап-ла идегел чок байдалга таваржы бергениңерде, баажыланыры ам утка чок: боттуг чүүлче дорт уткуй көөр апаар.
Русский: Но когда вы сталкиваетесь с действительно безнадежной ситуацией, притворяться уже не имеет смысла: приходится прямо смотреть в лицо реальности.
Тувинский: Амыдыралдың аар-берге үелери тодаргай сорулганы чедип аарынга база иштики күштү тыварынга дузалаар.
Русский: Тяжелые периоды жизни помогают добиться целеустремленности и обрести внутреннюю силу.
Тувинский: Ындыг үелер ачызында килеңниң кайы хире ажык чогун база билип ап шыдаар бис.
Русский: Благодаря таким периодам мы можем также понять, насколько бесполезен гнев.
Тувинский: Хорадаар орнунга, силерге берге айтырыглар тургускан улус дээш ханы сагыш салып, оларга хүндүткел көргүзер херек.
Русский: Вместо того чтобы сердиться, следует проявить глубокую заботу о тех, кто создал для вас проблемы, и уважение к ним.
Тувинский: Чүге дээрге ындыг берге байдалды тургускаш, олар силерге чайгылыш чогун болгаш шыдамык боорун практикалаар үнелеп четпес арганы берген-дир.
Русский: Потому что, создав такую трудную ситуацию, они предоставили вам неоценимую возможность практиковать стойкость и терпение.
Тувинский: Мээң амыдыралым бүрүн аас-кежиктиг болбаан.
Русский: Моя жизнь не была сплошь безоблачна.
Тувинский: Хөй чүвени, ооң иштинде мээң чуртумну кыдат коммунистерниң эжелеп аарын болгаш бистиң культуравысты кожа күрүнелерге катап тургузар шенелделерни киириштир, көрүп эртер ужурга таварышкан мен.
Русский: Мне пришлось пережить многое, в том числе захват моей страны китайскими коммунистами и попытки возродить нашу культуру в соседних государствах.
Тувинский: Ындыг-даа болза, ол үелерни мээң амыдыралымда эң чугула деп санаар мен.
Русский: Однако я считаю эти периоды самыми важными в моей жизни.
Тувинский: Оларның ачызы-биле чаа дуржулга ап, дыка хөй чаа идеялар билип алган мен.
Русский: Благодаря им я получил новый опыт и постиг множество новых идей.
Тувинский: Ол бүгү мени боттуг байдалды улам барымдаалаар хөөннүг кылып каан.
Русский: Всё это настроило меня более реалистично.
Тувинский: Чалыы үемде Лхаса хоорайның кырында бедээн Потала ордуга чурттап турумда, шак ол бедиктен хоорайның амыдыралын болганчок дуран-биле хайгаарап көөр турган мен.
Русский: В юности, когда я жил в возвышавшемся над городом Лхаса дворце Потала, мне частенько случалось наблюдать с этой высоты жизнь города в подзорную трубу.
Тувинский: Ордуда аштакчыларның шуугаазынын дыңнап тургаш, хөй чүвеге өөренип алган мен.
Русский: Я многому научился, слушая болтовню уборщиков во дворце.
Тувинский: Олар меңээ, чижээлээрге, түр чагырыкчының чүнү кылып турарының азы кайы-бир черде үүлгеттинип турар бак херектер дугайында чугаалап берип турар солун ышкаш бир чүүл болуп турганнар.
Русский: Они служили мне чем-то вроде газеты, рассказывавшей, например, о том, чем занят регент, или о творящихся где-нибудь непотребствах.
Тувинский: Оларны дыңнаары меңээ үргүлчү тааржыр турган.
Русский: Мне всегда нравилось их слушать.
Тувинский: А олар, бодунуң ээлчээнде, хоорайның кудумчуларында чүү болуп турарының дугайында медээни Далай-Ламага дыңнатканы дээш чоргаараар турдулар.
Русский: А они, в свою очередь, гордились тем, что сообщают Далай-Ламе информацию о том, что происходит на улицах города.
Тувинский: 1950 чылдагы халдап кириишкин соонда келген аар-бергелер өске байдалдарда меңээ канчап-даа дегбес турган чүве-биле сырый харылзажырынче мени албадапкан.
Русский: Трудности, последовавшие за вторжением 1950 года, заставили меня более тесно соприкоснуться с тем, что при других обстоятельствах никак бы меня не затронуло.
Тувинский: Шак ол хилинчек-човалаң долган делегейге идепкейлиг хөй-ниити амыдыралынга сундулуумну ол чүүл быжыктырган.
Русский: Это укрепило мою приверженность активной общественной жизни в этом полном страдания мире.
Тувинский: Меңээ эң берге үе таптыг-ла кыдаттар халдап кирип келген соонда эгелээн.
Русский: Самое трудное время для меня наступило как раз после вторжения китайцев.
Тувинский: Байдалды дорайтатпас дээш, эжекчилерниң аайынга кирерин оралдашкан мен.
Русский: Чтобы не ухудшать положения, я пытался пойти на уступки завоевателям.
Тувинский: Кажан тибет дүжүметтерниң хөй эвес төлээлери, меңээ-даа, чазакка-даа дыңнатпайн, кыдат тала-биле он чеди чүүлдүг дуржулгага ат салырга, биске, ол дуржулгага чагыртырындан аңгыда, өске чүү-даа артпаан.
Русский: Когда небольшая делегация тибетских чиновников подписала с китайской стороной соглашение из семнадцати пунктов, не поставив в известность ни меня, ни правительство, нам не оставалось ничего иного, как подчиниться этому соглашению.
Тувинский: Хөй тибеттер аңаа удур турган.
Русский: Многие тибетцы были против него.
Тувинский: Ынчалза-даа олар боттарының таарзынмаан ажыы-биле илередирге, кыдаттар оон артык кадыы-биле харыылаар болган.
Русский: Но когда они открыто выражали свое недовольство, китайцы реагировали еще более жестоко.
Тувинский: Мен ийи от аразынче кире берип, талаларның изиглениишкинин оожургадырын оралдашкан мен.
Русский: Я оказался меж двух огней и пытался охладить пыл сторон.
Тувинский: Эрге-чагырга ээлеп турган ийи эреңгей-сайыт менче оларны халаары-биле дилег киирген кыдат чазакче боттары хомудал киирип турганнар.
Русский: Два действующих премьер-министра сами жаловались китайскому правительству, которое просило меня отправить их в отставку.
Тувинский: Тибетке турганывыс үениң дургузунда дөмейлешкек берге айтырыглар хүннүң тыптып кээп турган.
Русский: И подобные проблемы возникали ежедневно в течение всего нашего пребывания в Тибете.
Тувинский: Бистиң байдалывысты экижидеринче хаара туттунар харыывыс чок болган.
Русский: Мы были не в состоянии сосредоточиться на улучшении нашего собственного положения.
Тувинский: Ынчалза-даа мен, чээлилер дээш хөлүн эрттир бедик хууларны чавызадыр болгаш өске-даа ындыг янзылыг чүүлдер кылыр дээш, чаартылга комиссиязын тургускан мен.
Русский: Но я создал комиссию по реформе, чтобы снизить чрезмерный процент по кредитам и тому подобное.
Тувинский: Кыдаттар удурланып турбуже, Будданың 2500 харлаанын байырлап демдеглээр дээш, мен 1956 чылда Индияга эң баштай четкен мен.
Русский: Несмотря на возражения китайцев, в 1956 году я впервые посетил Индию, чтобы отпраздновать 2500-летие Будды.
Тувинский: Индияга тургаш, Тибетче ээп кээр мен бе деп белен эвес шиитпир хүлээп аар ужурлуг апардым.
Русский: Находясь в Индии, я должен был принять нелегкое решение, возвращаться ли мне в Тибет.
Тувинский: Чөөн Тибетке өөскүп үнген тура халыышкыннар дугайында чагаалар ап турдум.
Русский: Я получал письма, в которых рассказывалось о вспыхнувших в Восточном Тибете восстаниях.
Тувинский: Тибет албан кижилериниң хөйү меңээ чанар сүме бербейн турду.
Русский: Многие из тибетских официальных лиц не советовали мне возвращаться.
Тувинский: Оон аңгыда боттарының шериг күжүнүң чуртка турарын улгаттырган тудум, кыдаттар кеземче хемчеглерин күштелдире бээр деп билип турган мен.
Русский: Кроме того, из прошлого опыта я знал, что по мере наращивания своего военного присутствия китайцы усиливают репрессии.
Тувинский: Кандыг-бир идегелдер эрээр чылдактар бисте ындыг-ла хөй эвес ышкаш сагындырып турган.
Русский: Казалось бы, у нас было не так уж много поводов питать какие-то надежды.
Тувинский: А ол-ла үеде Индияның чазааның азы өске-бир күрүнениң чазааның талазындан дээштиг деткимчениң бүзүрелдиг магадылалын алырывыс шуут илдең эвес болган.
Русский: Но в то время вовсе не было очевидно, что мы получим надежные гарантии действенной поддержки со стороны правительства Индии или правительства какого-либо другого государства.
Тувинский: Адак сөөлүнде, бис Төвүтче ээп кээр деп шиитпирледивис.
Русский: В конце концов, мы решили вернуться в Тибет.
Тувинский: Ынчалза-даа 1959 чылда, Индияже массалыг дезиишкин үезинде, байдал чиигей берген, чүге дээрге шилилге айтырыы чок апарган.
Русский: Но в 1959 году, во время массового бегства в Индию, ситуация стала легче, потому что проблема выбора отпала.
Тувинский: Аныяк-өскенге амгы үениң өөредилгезин бээр кадык ниитилелди тургуспушаан, бистиң буддизмивиске өөредирин болгаш чогуур практиканың чаңчылдарын кадагалаарын шенеп көөр дээш, бүгү күжүвүс биле үевисти ажыглап шыдаар апарган бис.
Русский: Мы могли всю свою энергию и время использовать для того, чтобы построить здоровое сообщество с современным образованием для молодежи и в то же время попытаться сохранить наши традиции обучения буддизму и соответствующей практике.
Тувинский: Ам-на хосталып, коргуушкун чок байдалга ажылдай берген бис.
Русский: Мы, наконец, были свободны и работали в атмосфере, лишенной страха.
Тувинский: Хөлзенчиг, шапкын амыдыралдан мээң практикам чүгле ойнап алган.
Русский: Моя практика только выиграла от бурной и беспокойной жизни.
Тувинский: Силерге база-ла чурттап эртип турарыңар бүгү бергедээшкиннерни силерниң практикаңарже салыышкын киирип шыдаар бир-ле чүве кылдыр көөрү херек.
Русский: И вам также следует рассматривать все переживаемые трудности как нечто способное внести вклад в вашу практику.
Тувинский: Деңнештирери база чүгле бодун бодаарындан ойталаары.
Русский: Уравнивание и отказ от эгоцентризма.
Тувинский: Шантидеваның тайылбырын езугаар, шак ол практиканы шиңгээдип ап тура, силер чүнүң-даа мурнунда кандыг-даа медерелдиг дириг амытан, база силер ышкаш, аас-кежикче чүткүп, хилинчектенир хөңнү чок дээрзин медереп билип эгелээр силер – ол талазы-биле дең болур силер.
Русский: Шантидева поясняет, что в процессе освоения этой практики вы, прежде всего, начинаете осознавать, что всякое чувствующее существо, так же как и вы, стремится к счастью и не хочет страдать – с этой точки зрения вы равны.
Тувинский: Оон силер дээрге чүгле дың чаңгыс кижи, а өске медерелдиглер – эжен-эңмежок хөй дээрзиниң дугайында боданы бергеш, өскелерниң чаагай чоруун херекке албазы азы оларны чүгле бодунуң күзелдерин хандырар дээш бир арга-биле ажыглаары анаа-ла каттырынчыг деп билип каар силер.
Русский: Затем, задумавшись над тем, что вы – лишь один-единственный человек, а других чувствующих – бесчисленное множество, вы поймете, что было бы просто смешно пренебрегать благом остальных или как-то использовать их лишь для удовлетворения собственных желаний.
Тувинский: Бодун өскелерге ажык-дуза чедирери-биле бараалгадыры оранчок артык угаанныг болур.
Русский: Значительно более разумно посвятить себя принесению пользы другим.
Тувинский: Кажан силер байдалды бо талазындан ылавылап көрүп кагзыңарза, бүгү чүве онза тода апаар.
Русский: Когда вы рассмотрите ситуацию с этой точки зрения, всё станет чрезвычайно ясно.
Тувинский: Кайы хире кончуг кижи бооп турарыңар ужур-дузалыг болбас: бодуңар – чүгле дың чаңгыс кижи-дир силер.
Русский: Не имеет значения, насколько вы важная птица: вы – всего лишь один-единственный человек.
Тувинский: Долгандыр турар бүгү улуста дег, силерде база аас-кежиктиг болур ол-ла эрге бар, ынчалза-даа ылгал силерниң чаңгыс бооп, а оларның – эңдерик бооп турарында.
Русский: У вас есть то же право быть счастливым, что и у всех вокруг, но разница в том, что вы один, а их – множество.
Тувинский: Чаңгыс кижиниң кежик чогу – ылап берге айтырыг, ынчалза-даа эжен-эңдерик өске дириг амытаннар аас-кежиин ышкынар болза, оон оранчок берге.
Русский: Несчастье одного человека – серьезная проблема, но куда серьезней, когда счастья лишается множество других существ.
Тувинский: Мону барышдаалааш, өске улуска кээргел сеткилди, ынакшылды болгаш хүндүткелди бодуңарга сайзырадып ап болур силер.
Русский: Исходя из этого, вы можете развить в себе сострадание, любовь и уважение к другим.
Тувинский: Бир-ле утказы-биле бүгү улус – чаңгыс өг-бүле.
Русский: В каком-то смысле все люди – одна семья.
Тувинский: Кижи төрелгетенниң бүдүн турарын бүрүнү-биле эскерип билип, чүгле бодунуң өг-бүлези, чурту, дивинге хамаарыштыр эвес, а кижи бүрүзүнче сагыш салыры эргежок чугула.
Русский: Нам необходимо сполна ощутить целостность человечества и проявить заботу о каждом – не только по отношению к своей семье, своей стране, своему континенту.
Тувинский: Чүгле биске дөмей хөй эвес улусче эвес, а бүгү улусче сагыш салыр ужурлуг бис.
Русский: Мы должны заботиться обо всех, а не только о тех немногих, которые на нас похожи.
Тувинский: Шажын-чүдүлгениң, идеологияның, язы-сөөктүң ылгалдары, аңгы-аңгы экономиктиг болгаш социал системаларга хамааржыры – ол бүгү аткаар чайлап бээр ужурлуг.
Русский: Различия религиозные, идеологические, расовые, принадлежность к разным экономическим и социальным системам – всё это должно отступить на второй план.
Тувинский: Чүгле бодун бодаарда, сарыылдыг боору.
Русский: Разумный эгоизм.
Тувинский: Баштай өскелер дугайында, а оон бодуңар дугайында бодаңар.
Русский: Думайте сначала о других, а потом о себе.
Тувинский: Ол болза дужун хараарының үзелинден безин шын болур.
Русский: Это верно даже с эгоистической точки зрения.
Тувинский: Канчап ындыг боорун тайылбырлап шенеп көрейн.
Русский: Я попробую объяснить, каким образом.
Тувинский: Силер аас-кежиинче чүткүп, хилинчек көөр хөңнүңер чок-тур.
Русский: Вы стремитесь к счастью и не желаете страдать.
Тувинский: Бир эвес өске улуска хамаарыштыр буянныыңар, ынакшылыңар болгаш хүндүткелиңер көргүзер болзуңарза, олар силерге база ынчаар харыылаар – ындыг болганда, бодуңарны улам аас-кежиктиг кылдыр медереп миннир силер.
Русский: Если вы проявляете по отношению к другим людям доброту, любовь и уважение, они отвечают вам тем же – а значит, вы будете чувствовать себя счастливее.
Тувинский: А бир эвес долгандыр турар улусче килеңни болгаш көөр хөңнүңер чогун тө чажар болзуңарза, олар силерге база шак ынчаар харыылаар, ынчан боттарыңар аас-кежиин ышкынар силер.
Русский: Если же вы выплескиваете на окружающих гнев и ненависть, они тоже не останутся перед вами в долгу, и вы сами лишитесь счастья.
Тувинский: Өскээр чугаалаарга, бир эвес чүгле бодуңар бодаар кижи болзуңарза, сарыылдыг ындыг кижи болур ужурлуг силер.
Русский: Иными словами, если вы эгоист, вам следует быть разумным эгоистом.
Тувинский: Анаада дужун хараары чүгле бодунуң хереглелдеринче угланган болур.
Русский: Обычно эгоизм направлен только лишь на собственные потребности.